Arte și Evenimente Urbane București
Instituție publică de interes local a Municipiului București

Anunțul de selecție a Integratorului – componenta food & beverage
AEUB – Arte și Evenimente Urbane București informează operatorii economici interesați că termenul-limită pentru depunerea candidaturilor în cadrul procedurii de selecție a Integratorului pentru componenta food & beverage a evenimentului „iMapp Bucharest – Winners League 2026 – ediția a XI-a” se prelungește până la data de 7 septembrie 2026, ora 16:00.
Prelungirea termenului este dispusă având în vedere faptul că, până la termenul-limită inițial, respectiv 4 septembrie 2026, ora 16:00, nu a fost înregistrată nicio candidatură, în scopul asigurării posibilității efective de participare la procedură și al îndeplinirii obiectivului acesteia, cu respectarea principiilor de transparență, tratament egal și nediscriminare.
Măsura este adoptată în temeiul prevederilor Regulamentului privind înregistrarea, selecția, repartizarea și participarea vendorilor de tip food truck / street food, potrivit cărora Organizatorul își rezervă dreptul de a modifica termenele comunicate în prealabil, în funcție de amploarea evenimentului și de alte circumstanțe. Prelungirea nu modifică cerințele de participare, criteriile de selecție, documentele solicitate sau celelalte condiții ale procedurii.
Candidaturile se transmit exclusiv la adresa de e-mail târg@arcub.ro, până la noul termen-limită: 7 septembrie 2026, ora 16:00.
Toate celelalte prevederi ale Anunțului de selecție și ale Regulamentului rămân neschimbate și pe deplin aplicabile.

